Կայքի հետ զրույցում, մեկնաբանելով Կրակովում կայացած հանդիպումը, վերլուծաբան Բորիս Նավասարդյանը նշել է, որ հանդիպումն անց է կացվել այնպիսի պայմաններում, երբ միջազգային հանրությունը և առանձին դերակատարներ աշխարհաքաղաքական իրավիճակի և սեփական շահերի պատճառով ցուցադրում են հակասությունները լուծելու վճռականություն: Հենց այդ համատեքստում է հարկավոր դիտարկել ԵԱՀԿ-ի նախագահությունը ստանձնած Իտալիայի հայտարարություններն այն մասին, որ հակամարտությունը լինելու է այդ կազմակերպության ուշադրության կենտրոնում, ինչպես նաև ՌԴ արտգործնախարար Սերգեյ Լավրովի հայտարարությունը, որով նա ընդգծել է կարգավորման փուլային մոդելին հանձնառությունը և հասկացրել է, որ առաջին քայլը չպետք է իրեն երկար սպասեցնի: